བླ་མ་དམ་པ་མཆོད་པའི་རིམ་པ་འདོད་དགུའི་དཔལ་འབྱུང་ཞེས་བྱ་བ་བཞུགས་སོ།།
141

བླ་མཆོད་སྐོར་
আ
།ཨོཾ་སྭསྟི་སིདྡྷ། དཔལ་ལྡན་བླ་མ་དམ་པ་དུས་གསུམ་གྱི་རྒྱལ་བ་མ་ལུས་པའི་མཁྱེན་བརྩེ་གཅིག་ཏུ་བསྡུས་པའི་བདག་ཉིད་གསུང་རྡོ་རྗེའི་ངོ་བོར་གྱུར་པ་དེ་ལ་སྒོ་
གསུམ་གུས་པའི་ཡིད་ཀྱིས་ཕྱག་འཚལ་ལོ། །འདོད་དགུའི་དཔལ་འབྱུང་བླ་མ་རིན་པོ་ཆེ། །སླུ་བ་མེད་པའི་སྐྱབས་ཆེན་དཀོན་མཚོག་གསུམ། །དངོས་གྲུབ་མཆོག་སྩོལ་ཡྀ་དམ་སྲུང་མ་
ལ། །གསོལ་བ་འདེབས་སོ་མྱུར་མགྱོགས་ཐུགས་རྗེས་གཟུང༌། །སྐྱབས་མཆོག་སྒྲིབ་མེད་ཡེ་ཤེས་སྤྱན་ལྡན་རྣམས། །མོས་གུས་དྲག་པོའི་སྟོབས་ཀྱིས་སྤྱན་འདྲེན་ན། །གཟུགས་སྐུ་བརྩེ་
བ་ཆེན་པོའི་རྣམ་འཕྲུལ་གྱིས། །དད་ལྡན་མཆོད་པའི་གནས་འདིར་གཤེགས་སུ་གསོལ། །ཞིང་རྡུལ་གྲངས་དང་མཉམ་པའི་ལུས་སྤྲུལ་ནས། །ཡོན་ཏན་བརྗོད་པའི་ངག་གིས་བསྟོད་བྱེད་
...
142

གཉིས་
আ
།ཅིང༌། །ལྷག་བསམ་རྣམ་དག་གུས་པའི་ཡིད་ཀྱིས་ནི། །དཔལ་ལྡན་བླ་མའི་ཞབས་ལ་གསོལ་བ་འདེབས། །ཕུན་ཚོགས་དགེ་ལེགས་ཀུན་གྱི་གཞིར་གྱུར་
པ། །གང་གི་མཚན་ཙམ་ཡིད་ལ་དྲན་པས་ཀྱང༌། །བདག་བློའི་རྒུད་པ་མ་ལུས་སེལ་མཛད་པའི། །དཔལ་ལྡན་སོགས༴ །དྲི་མེད་ཡོན་ཏན་གཟི་འོད་རབ་ཏུ་འཕྲོ། །འགྲོ་བ་ཀུན་གྱི་གཙུག་
གི་རྒྱན་གྱུར་པ། །དགོས་འདོད་མ་ལུས་འབྱུང་བའི་རིན་པོ་ཆེ། །དཔལ་ལྡན༴ །བླང་དོར་འབྱེད་པའི་བློ་གྲོས་འོད་སྟོང་གིས། །འགྲོ་བའི་མི་ཤེས་མུན་པ་རབ་བསལ་ནས། །ལེགས་ལམ་
གསལ་བའི་ཉི་མ་ཆོས་ཀྱི་རྗེ། །དཔལ་ལྡན༴ །དམ་ཆོས་ཉིང་ཁུ་བདུད་རྩི་སྨན་མཆོག་གིས། །ལས་དང་ཉོན་མོངས་སྡུག་བསྔལ་ནད་སེལ་བའི། །ཐབས་མཁས་ཐུགས་རྗེས་འགྲོ་བའི་སྨན་
143

བླ་མཆོད་སྐོར་
པ་མཆོག །དཔལ་ལྡན༴ །ཕུལ་བྱུང་ཐབས་དང་ཤེས་རབ་གྲུ་ཆེན་གྱིས། །རང་གཞན་སྲིད་ཞིའི་རྒྱ་མཚོའི་མཐའ་སྒྲོལ་བའི། །སྟོབས་ལྡན་འགྲོ་བ་འདྲེན་པའི་དེད་དཔོན་མཆོག །དཔལ་ལྡན༴ །ཉེས་པའི་སྐྱོན་རྣམས་མ་ལུས་
རབ་སྤངས་ཤིང་། །ལེགས་པའི་ཡོན་ཏན་མ་ལུས་རབ་ཏུ་ལྡན། །དཔལ་འབྱོར་ཕུན་ཚོགས་མ་ལུས་འབྱུང་བའི་གཞི། །དཔལ་ལྡན༴ །མཚན་དཔེ་གསལ་ལ་རྫོགས་པ་རྒྱལ་བའི་སྐུ། །ཟབ་ཡངས་དམ་ཆོས་སྒྲོག་པ་རྒྱལ་བའི་
གསུང༌། །མཁྱེན་བརྩེ་འོད་སྟོང་གསལ་བ་རྒྱལ་བའི་ཐུགས། །དཔལ་ལྡན༴ །དུས་གསུམ་སངས་རྒྱས་ཀུན་གྱི་ངོ་བོ་ཉིད། །ལེགས་གསུང་དམ་ཆོས་རིན་ཆེན་ཀུན་གྱི་གཏེར། །འདུས་པ་རྒྱ་མཚོའི་དགེ་འདུན་ཀུན་གྱི་རྗེ། །
དཔལ་ལྡན༴ །དབང་རྒྱུད་མན་ངག་ཀུན་ལ་དབང་འབྱོར་ཞིང༌། །བདག་པས་གཞན་གཅེས་འབྱོངས་པའི་བྱང་ཆུབ་སེམས། །རྣམ་མང་ མཁས་བཙུན་འདུས་པ་ཀུན་གྱི་གཙོ། །དཔལ་ལྡན༴ །སྤངས་རྟོགས་ཡོངས་སུ་རྫོགས་པ་
ཆོས་ཀྱི་སྐུ། །ཐེག་ཆེན་ཆོས་ལ་ལོངས་སྤྱོད་རྫོགས་པའི་སྐུ། །གདུལ་བྱའི་རེ་འདོད་སྐོང་བ་སྤྲུལ་པའི་སྐུ། །དཔལ་ལྡན༴ །ཕུང་པོ་རྣམ་ལྔ་རྒྱལ་བ་རིགས་ལྔ་དང༌། །འབྱུང་བ་རྣམ་ལྔ་ཡུམ་ལྔའི་རང་བཞིན་ཅན། །ཐམས་ཅད་
འདུས་པ་དྲུག་པ་རྡོ་རྗེ་འཆང༌། །དཔལ་ལྡན༴ །ཕྱི་ནང་སྐྱེ་མཆེད་སེམས་དཔའ་སེམས་མའི་ཚོགས། །ཡན་ལག་རྣམས་ནི་ཁྲོ་བོ་ཁྲོ་མོའི་སྐུ། །ཁམས་དང་རྩ་ནི་དཔའ་བོ་དཔའ་མོའི་ཚོགས། །དཔལ་ལྡན༴ །ཉི་ཤུ་རྩ་བཞིའི་རྩ་
:....
144

আ
།རླུང་དབང་འདུས་པས། །སྣོད་དང་བཅུད་ཀྱི་ཞིང་ཁམས་མ་ལུས་པ། །དག་པ་ལྷ་དང་ལྷ་མོའི་རང་བཞིན་ཅན། །དཔལ་ལྡན༴ །ཁྱོད་སྐུ་དག་པ་ལྷའི་དཀྱིལ་འཁོར་ དང་། །ཁྱོད་གསུང་དག་པ་
གསང་སྔགས་རྡོ་རྗེའི་ཚིག །ཁྱོད་ཐུགས་དག་པ་བདེ་ཆེན་ཆོས་ཀྱི་སྐུ། །དཔལ་ལྡན༴ །མཐའ་ཡས་འགྲོ་བ་སྨིན་ཅིང་གྲོལ་བྱའི་ཕྱིར། །དུས་གསུམ་བཞུགས་པའི་སངས་རྒྱས་མ་ལུས་པ། །འདྲེན་པའི་ཚུལ་གྱིས་རྣམ་པར་འཕྲུལ་
པའི་སྐུ། །དཔལ་ལྡན༴ །དཀོན་མཆོག་མཆོད་དང་སེམས་ཅན་དོན་སྒྲུབ་ཕྱིར། །བསོད་ནམས་ལོངས་སྤྱོད་བཅས་པ་བདག་གི་ལུས། །དཔལ་ལྡན་བླ་མའི་བྲན་དུ་ལེགས་ཕུལ་ནས། །ཇི་ལྟར་བཞེད་པའི་དོན་ཀུན་འགྲུབ་པར་
༈ ཤོག། ༈ །།མཁའ་ཁྱབ་མཆོད་པའི་ལྷ་མོ་གྲངས་མེད་སྤྲུལ། །མཁའ་ཁྱབ་ཕྱི་ནང་གསང་བའི་མཆོད་སྤྲིན་...རྒྱས་པར་མཆོད་སྦྱིན་གྱི་གནས་དང་། མཆོད་རྫས་ཀྱི་གནས་སུ་མཆོད་ཡོན་སོགས་ནས་རོལ་མོའི་བར་སྦྱར་བ་ཕྱག་ལེན་ཡིན། ཀུན། །མཁའ་
ཁྱབ་དཔལ་ལྡན་བླ་མ་དགྱེས་ཕྱིར་འབུལ། །མཁའ་ཁྱབ་སྐྱེ་དགུའི་རེ་འདོད་སྐོང་བར་ཤོག །བཀོད་ལེགས་བལྟ་ན་སྡུག་པ་མཆོད་པའི་སྤྲིན། །དངོས་འབྱོར་ཡིད་ཀྱིས་སྤྲུལ་པའི་མཆོད་རྫས་རྣམས། །དཔལ་ལྡན་བླ་མ་དགྱེས་ཕྱིར་
གུས་པས་འབུལ། །འགྲོ་ཀུན་དབུལ་བ་སེལ་བར་བྱིན་གྱིས་རློབས། །ཡིད་འོང་འདོད་དགུའི་དཔལ་འབྱོར་འབྱུང་བའི་གནས། །ལྷ་རྫས་རིན་ཆེན་...རྒྱས་པར་བྱེད་ན་རིན་ཆེན་གྱི་གནས་སུ་འཁོར་ལོ་སོགས་རྒྱལ་སྲིད་སྣ་བདུན་འབུལ་བ་ཕྱག་ལེན་ཡིན། ཇི་
145

བླ་མཆོད་སྐོར་
སྙེད་ཡོད་པ་ཀུན། །དཔལ་ལྡན་བླ་མ་དགྱེས་ཕྱིར་གུས་པས་འབུལ། །འགྲོ་ཀུན་ཕན་བདེ་རྒྱས་པར་བྱིན་གྱིས་རློབས། །ཀུན་ཏུ་བཟང་པོའི་རྣམ་འཕྲུལ་ཇི་བཞིན་དུ། །རྨད་བྱུང་འདོད་པའི་...རྒྱས་པར་བྱེད་ན་འདོད་པའི་གནས་སུ་གཟུགས་ཀྱི་ཡོན་
ཏན་ནས་རེག་བྱའི་བར་སྦྱར་བ་ཕྱག་ལེན། ཡོན་ཏན་དཔག་མེད་རྣམས། །དཔལ་ལྡན་བླ་མ་དགྱེས་ཕྱིར་གུས་པས་འབུལ། །འགྲོ་ཀུན་ཆོས་འབྱོར་རྒྱས་པར་བྱིན་གྱིས་རློབས།། ༈ །།དཔལ་འབྱོར་ཕུན་ཚོགས་དག་པའི་ཞིང་ཁམས་
ན། །འཁོར་ཚོགས་ཡོན་ཏན་ཕྲིན་ལས་དཔག་མེད་ཀྱི། །སངས་རྒྱས་བྱང་སེམས་དུ་མས་གང་བ་ཡི། །ཕུན་ཚོགས་དག་པའི་ཞིང་གིས་བླ་མ་མཆོད། །རབ་ཡངས་འབྱུང་བཞིའི་དཀྱིལ་འཁོར་བརྟན་པ་ལ། །བཀོད་ལེགས་རི་
གླིང་འཁོར་ཡུག་རྒྱ་མཚོས་སྤྲས། །བརྟན་གཡོའི་དཔལ་གྱིས་ཕྱུར་བུར་གཏམས་པ་ཡི། །ཕུན་ཚོགས་འཇིག་རྟེན་ཁམས་ཀྱིས་བླ་མ་མཆོད། །ཉི་ཟླ་རྒྱུ་སྐར་རྒྱས་པ་དྭངས་པའི་མཁའ། །འཇའ་ཚོན་ན་བུན་སྤྲིན་གྱིས་མཛེས་གྱུར་
ཞིང༌། །ནོར་བུའི་མདངས་འཕྲོག་ཀུན་གྱི་གོ་འབྱེད་པའི། །ཕུན་ཚོགས་ནམ་མཁའི་ཁམས་ཀྱིས༴ །འདོད་དགུ་འབྱུང་བའི་རིན་ཆེན་རི་བོ་དང༌། །རྩི་སྨན་རྒྱས་པའི་ ནགས་དང་གངས་རི་སོགས། །དབྱིབས་ལེགས་ལྷུན་སྡུག
སྐྱེ་བོའི་བརྟེན་གྱུར་པ། །ཕུན་ཚོགས་རི་བོ་ཀུན་གྱིས༴ །ཡིད་འོང་མེ་ཏོག་འབྲས་བུ་རབ་རྒྱས་པའི། །ཡངས་པའི་སྤངས་གཤོང་ནགས་ཚལ་ལ་སོགས་པ། །བདེ་ཞིང་ཉམས་དགའི་དཔལ་འབྱོར་གྱིས་གང་བའི། །ཕུན་ཚོགས་
146

আ
།བསྟི་གནས་ཀུན་གྱིས༴ །རྒྱལ་བའི་མཆོད་སྡོང་མ་སྨོས་ལོ་ཏོག་དང༌། །འདོད་འཇོའི་བ་དང་དཔག་བསམ་ལྗོན་པའི་ཤིང༌། །འཆི་མེད་བདུད་རྩིའི་ཆུ་རྒྱུན་རྫིང་བུ་སོགས། །ཕུན་ཚོགས་ལོངས་སྤྱོད་
ཀུན་གྱིས༴ །དྲི་མེད་བཻ་ཌཱུར་ས་གཞི་ཡངས་པ་ལ། །གསེར་དངུལ་རྩིག་པ་བ་གམ་དྲྭ་བ་ཅན། །རིན་ཆེན་ཀ་བས་བཏེགས་ཤིང་ཁྱོན་ཡངས་པའི། །ཕུན་ཚོགས་གཞལ་མེད་ཁང་གིས༴ །བླ་བྲེ་རྒྱལ་མཚན་གདུགས་ཀྱིས་སྟེང་ནས་
མཛེས། །དར་དཔྱངས་ལྷིབ་ལྷུབ་གཡོ་བས་ལོགས་ནས་ བརྒྱན། །རིན་ཆེན་གདན་ཁྲི་མཐོན་པོས་འོག་ནས་བརྗིད། །ཕུན་ཚོགས་ཉེ་མོའི་དཔལ་གྱིས༴ །ཐར་པའི་རྒྱལ་མཚན་ཆོས་གོས་ངུར་སྨྲིག་དང༌། །པཉྩ་ལི་ཀ་ལྷ་ཡི་གོས་
བཟང་དང༌། །རབ་མཛེས་སྲབ་འཇམ་ཡང་པའི་དར་ལ་སོགས། །ཕུན་ཚོགས་ན་བཟའ་ཀུན་གྱིས༴ །རིན་ཆེན་དབུ་རྒྱན་དར་གྱི་ཅོད་པན་དང༌། །མུ་ཏིག་དོ་ཤལ་ནོར་བུའི་ག་ཤལ་དང༌། །རིན་ཆེན་ཕྲ་བཀོད་གསེར་གྱི་གདུ་བུ་
སོགས། །ཕུན་ཚོགས་རིན་ཆེན་རྒྱན་གྱིས༴ །ཕུན་ཚོགས་ནོར་གྱི་གཏེར་ཆེན་བུམ་པ་དང༌། །ཨ་ཀར་ལ་སོགས་སྨན་མཆོག་མཐའ་ཡས་དང༌། །འབྲས་སོགས་བཅུད་ལྡན་འབྲུ་ཡི་ཕུང་པོ་སོགས། །ཕུན་ཚོགས་རོ་བརྒྱའི་ཟས་
ཀྱིས༴ །ཕྱོགས་བཅུའི་ཞིང་ཁམས་རབ་འབྱམས་དཔག་མེད་ན། །སྣོད་ཀྱི་དཔལ་འབྱོར་མཆོད་ འོས་ཇི་སྙེད་ཀུན། །ཀུན་ཏུ་བཟང་པོའི་རྣམ་ཐར་ཇི་བཞིན་དུ། །ཡིད་ཀྱིས་ལེགས་པར་སྤྲུལ་ནས་བླ་མ་མཆོད།། ༈ །ཁམས་
147

གསུམ་དབང་ཕྱུག་ཚངས་པ་བརྒྱ་བྱིན་དང་། །ས་སྐྱོང་འཁོར་ལོས་སྒྱུར་རྒྱལ་ཀླུ་དབང་སོགས། །བཙུན་མོ་སྲས་དང་མངའ་ཐང་རབ་རྒྱས་པའི། །ཕུན་ཚོགས་སྐྱེ་དགུའི་དབང་པོས༴ །རིགས་གཟུགས་འབྱོར་ལྡན་བློན་པོ་ཁྱིམ་
བདག་དང༌། །ཉམས་དགའ་གླུ་ལེན་ཁྱེ་འུ་ཕོ་མོའི་ཚོགས། །གཟུགས་མཛེས་སྐད་སྙན་ཡིད་གཞུང་གོས་རྒྱན་ཅན། །ཕུན་ཚོགས་ཁྱེ་འུ་ཀུན་གྱིས༴ །རི་ངོས་འགྱིང་བའི་སེང་གེ་ཁྱུ་མཆོག་དང༌། །རི་སུལ་རྒྱུ་བའི་ཀྲྀཥྞ་ས་ར་
སོགས། འཁྲུལ་རྒྱས་མདངས་བཀྲག་དེས་པའི་གོམས་སྟབས་ཅན། །ཕུན་ཚོགས་རི་དྭགས་ཀུན་གྱིས༴ །ནགས་རིར་སྙན་སྒྲོག་རི་སྐེག་ཁུ་བྱུག་དང༌། །ས་གཞིའི་རྒྱན་ གྱུར་བཞད་དང་ཁྲུང་ཁྲུང་སོགས། །སྐད་སྙན་སྤུ་སྡུག་
མཛེས་པའི་གར་སྟབས་ཅན། །ཕུན་ཚོགས་འདབ་ཆགས་ཀུན་གྱིས༴ །མདོར་ན་སྣོད་ཀྱི་ས་ཕྱོགས་ཡིད་འོང་ན། །བཅུད་ཀྱི་སེམས་ཅན་མཚོད་འོས་ཇི་སྙེད་པ། །བདག་པོས་བཟུང་དང་མ་བཟུང་དེ་དག་ཀུན། །བློ་ཡིས་ལེགས་=
པར་བླངས་ནས་བླ་མ་མཆོད།། ༈ །།བསོད་ནམས་དུ་མའི་དཔལ་ལས་འཁྲུངས་པའི་རྫས། །འཁོར་ལོ་ནོར་བུ་བཙུན་མོ་བློན་པོ་དང༌། །གླང་པོ་རྟ་མཆོག་དམག་དཔོན་རིན་ཆེན་ཏེ། །རྒྱལ་སྲིད་སྣ་བདུན་དག་གིས༴ །ཉེ་
བར་མཁོ་བའི་འདོད་དགུ་འབྱུང་བའི་གནས། །ཚལ་དང་ཁང་བཟང་མལ་སྟན་རལ་གྲི་དང། །རིན་ཆེན་ལྤགས་པ་ལྷམ་དང་ལྷ་ཡི་གོས། །ཉེ་བའི་སྣ་བདུན་ཀུན་གྱིས༴ །བཀྲ་ཤིས་རྫས་སུ་ལེགས་པར་བྱིན་བརླབས་པའི། །མེ་

امو
আ
།ལོང་གི་ཝང་བ་ཞོ་དུར་བ་དང༌། །ཡུངས་ཀར་བིལ་བ་ལི་ཁྲི་དུང་དཀར་ཏེ། །བཀྲ་ཤིས་རྫས་བརྒྱད་ཀུན་གྱིས༴ །སྐྱེ་དགུ་བདེ་ཞིང་དགེ་བར་བྱེད་པའི་རྫས། །དཔལ་བེའུ་འཁོར་ལོ་པདྨ་རྒྱལ་མཚན་
དང༌། །གདུགས་དང་བུམ་པ་དུང་དཀར་གསེར་ཉ་སྟེ། །བཀྲ་ཤིས་རྟགས་བརྒྱད་ཀུན་གྱིས་བླ་མ་མཆོད།། ༈ །།ཟག་མེད་བདེ་བས་མྱོས་བྱེད་མ་ད་ན། །སྟོབས་ལྡན་གོ་ཀུ་ལ་སོགས་བ་ལ་དང་། །བཅུད་ལྡན་བི་མུ་ཤུ་
སོགས་འཆི་མེད་དེ། །ནང་གི་དམ་རྫས་ཀུན་གྱིས༴ །ཕྱག་རྒྱ་བཞི་དང་སྙོམས་པར་སྦྱོར་བ་ལ། །མཆོག་ཏུ་མི་འགྱུར་ལྷན་སྐྱེས་བདེ་བ་ཆེ། །ཟག་མེད་ལུས་སེམས་ལྟས་པར་བྱེད་པའི་མཆོག །གསང་ཆེན་དགའ་བཞིའི་དཔལ་
༞གྱིས༴ །བདེ་གཤེགས་སྙིང་པོའི་ས་གཞི་ལྟར་བ་ལ། །དྲི་མེད་བྱང་ཆུབ་སེམས་ཀྱི་ཡོན་ཆབ་གཏམས། །དཀར་པོ་དགེ་བཅུའི་མེ་ཏོག་བསིལ་མ་བཀྲམ། །རྣམ་དག་ཁྲིམས་ཀྱི་བདུག་པས༴ །སྤྱན་དང་མངོན་ཤེས་གསལ་བའི་
སྒྲོན་མེ་དང༌། །ཚངས་པའི་གནས་བཞིའི་དྲི་མཆོག་ཀུན་ནས་འཁྱིལ། །སྙོམས་འཇུག་དགུ་ཡི་ཞལ་ཟས་རྨད་དུ་བྱུང༌། །འཆད་རྩོད་རྩོམ་པའི་རོལ་མོས༴ །ཟབ་ཅིང་རྒྱ་ཆེའི་སྒྲ་ལྡན་ཆོས་ཀྱི་དུང༌། །ལེགས་གསུང་དམ་ཆོས་སྟོན
པའི་རྔ་བོ་ཆེ། །བཤད་སྒྲུབ་བསྟན་པ་སྤེལ་བའི་གཎྜེའི་སྒྲ། །ཐོས་བསམ་སྒོམ་པའི་རོལ་མོས༴ །དྲི་མེད་དད་པའི་ས་གཞི་ཡངས་པ་ལ། །བྱང་ཕྱོགས་སོ་བདུན་རི་གླིང་རབ་ཏུ་མཛེས། །ཤེས་རབ་སྙིང་རྗེའི་ཉི་ཟླ་ཆེར་གསལ་
149

..
བའི། །ཚོགས་གཉིས་འཁོར་ཡུག་ཆེན་པོས༴ །ས་བཅུའི་ཡོན་ཏན་དགོས་འདོད་འབྱུང་བའི་བ། །ཕ་རོལ་ཕྱིན་བཅུ་དཔག་བསམ་ལྗོན་པའི་ཤིང༌། །ཆོས་སྤྱོད་རྣམ་བཅུའི་མ་རྨོས་ ལོ་ཏོག་རྒྱས། །དབང་བཅུའི་གཏེར་ཆེན་བུམ
པས༴ །བསྡུ་དངོས་གཟུངས་དང་སྤོབས་པའི་རྒྱན་ཕྲེང་ཅན། །ཟག་མེད་ཕུང་པོ་འདོད་ཡོན་རྣམ་ལྔ་བཀྲམ། །བྱང་ཆུབ་ཡན་ལག་རྒྱལ་སྲིད་སྣ་བདུན་བཀོད། །བཀྲ་ཤིས་རྣམ་ཐར་བརྒྱད་ཀྱིས༴ །སྟོབས་བཅུའི་རྒྱལ་མཚན་སྐུ་
བཞིའི་ཏོག་གིས་མཛེས། །མི་འཇིགས་བཞི་ཡི་གདུགས་དཀར་རྨད་དུ་བྱུང༌། །མ་འདྲེས་བཅོ་བརྒྱད་སྙན་པའི་བ་དན་འཕྱར། །ཟིལ་གནོན་རྔ་ཡབ་གཡོ་བས༴ །གྲུབ་ཆེན་བརྒྱད་ཀྱི་མཚན་གྱིས་རབ་ཏུ་བརྗིད། །དབང་ཕྱུག་བརྒྱད་
ཀྱི་དཔེ་བྱད་ཤིན་ཏུ་མཛེས། །ལས་ཚོགས་རབ་འབྱམས་སྲིད་ལ་དབང་བསྒྱུར་བའི། །དངོས་གྲུབ་འཁོར་ལོས་བསྒྱར་བས༴ །སྨིན་གྲོལ་ཟབ་མོའི་དཔལ་གྱིས་རབ་བརྗིད་ཅིང༌། །དགའ་བ་བཅུ་དྲུག་དཔའ